62018TJ0172_INF
A Törvényszék (kibővített kilencedik tanács) 2020. február 12‑i ítélete –Akili Mundos kontra Tanács
(T‑172/18. sz. ügy)
„Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A pénzeszközök befagyasztása – A felperes nevének az Unió által önállóan elfogadott korlátozó intézkedésekkel érintett személyek jegyzékén való további szerepeltetése – A felperes nevének az Egyesült Nemzetek Szervezete Biztonsági Tanácsának az intézkedésekkel érintett személyek jegyzékére való első felvétele – Indokolási kötelezettség – Védelemhez való jog – A Tanácsnak a korlátozó intézkedések meghosszabbítását igazoló új információk közlésére vonatkozó kötelezettsége – Téves jogalkalmazás – Nyilvánvaló értékelési hiba – A tulajdonhoz való jog – Arányosság – Az ártatlanság vélelme – Jogellenességi kifogás”
1.
Intézmények jogi aktusai – Indokolás – Kötelezettség – Terjedelem – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – Minimális követelmények
(A (KKBP) 2017/2282 és a (KKBP) 2018/202 határozattal módosított 2010/788/KKBP tanácsi határozat, II. melléklet)
(lásd: 52., 54–56. pont)
2.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – Az ilyen intézkedéseket igazoló egyedi és különös okok indokolásban való azonosításának kötelezettsége – Az érintett előtt ismert olyan összefüggésben meghozott határozat, amely lehetővé teszi számára a vele szemben hozott intézkedés jelentőségének megértését
(A (KKBP) 2017/2282 és a (KKBP) 2018/202 határozattal módosított 2010/788/KKBP tanácsi határozat, II. melléklet)
(lásd: 53., 61–65. pont)
3.
Európai uniós jog – Elvek – Védelemhez való jog – A hatékony bírói jogvédelemhez való jog – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – A meghozott határozatokat igazoló egyedi és különös okok közlésének kötelezettsége – Azon kötelezettség, hogy lehetővé tegyék az érdekelt számára, hogy megfelelően ismertethesse az álláspontját a vele szemben figyelembe vett indokokkal kapcsolatban – Terjedelem
(Az Európai Unió Alapjogi Chartája, 41. cikk, (2) bekezdés, a) pont; a (KKBP) 2017/2282 határozattal és a (KKBP) 2018/202 határozattal módosított 2010/788/KKBP tanácsi határozat, I. és II. melléklet)
(lásd: 70., 71. és 73. pont)
4.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A pénzeszközök befagyasztása – Védelemhez való jog – A felperes nevét az ezen intézkedésekkel érintett személyek jegyzékében fenntartó későbbi határozat – Új indokok hiánya – A Tanács azon kötelezettsége, hogy közölje az érdekelttel a korlátozó intézkedések időszakos felülvizsgálatakor figyelembe vett új bizonyítékokat – Az új bizonyítékok érdekelttel való közlése az észrevételei beszerzése érdekében – Hiány – A védelemhez való jog megsértése
(A (KKBP) 2017/2282 és a (KKBP) 2018/202 határozattal módosított 2010/788/KKBP tanácsi határozat, I. és II. melléklet)
(lásd: 75., 77–83., 86., 89., 99–104. és 106. pont)
5.
Európai uniós jog – Elvek – Védelemhez való jog – A Kongói Demokratikus Köztársasággal szemben hozott korlátozó intézkedések – Az intézmények azon kötelezettsége, hogy közöljék az érdekelttel a korlátozó intézkedések időszakos felülvizsgálatakor figyelembe vett új bizonyítékokat – Terjedelem – A jogi aktusnak az említett kötelezettség megsértésével kapcsolatos esetleges eljárási kihatás bizonyításától függő jogellenessége – Hatás hiánya a jelen esetben
(A (KKBP) 2017/2282 és a (KKBP) 2018/202 határozattal módosított 2010/788/KKBP tanácsi határozat, I. és II. melléklet)
(lásd: 90–93., 95., 98., 107–111. és 113. pont)
6.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – Hatály – Az emberi jogok súlyos megsértésének vagy az emberi jogokkal való visszaélésnek, illetve a nemzetközi humanitárius jog megsértésének minősülő cselekmények tervezésében, irányításában és elkövetésében részt vevő személyek – Fogalom – Az említett cselekményeket a múltban elkövető személyek, akik esetében nincs bizonyíték az ilyen cselekményekben való jelenlegi közreműködésüket vagy részvételüket illetően – Bennfoglaltság – A korlátozó intézkedések meghosszabbításának lehetősége által megerősített értelmezés – Hatékony érvényesülés
(A (KKBP) 2016/2231, a (KKBP) 2017/2282 és a (KKBP) 2018/202 határozattal módosított 2010/788/KKBP tanácsi határozat, 3. cikk, (1) bekezdés, e) pont, (2) bekezdés, b) pont, és 9. cikk, (2) bekezdés)
(lásd: 119–122., 124. és 125. pont)
7.
Európai Unió – Az intézmények jogi aktusai jogszerűségének bírósági felülvizsgálata – A Kongói Demokratikus Köztársasággal szemben hozott korlátozó intézkedések – A felülvizsgálat terjedelme – A felperesnek a megtámadott határozat mellékletében szereplő listára a tisztsége miatt történő felvétele – Az emberi jogok súlyos megsértését vagy a nemzetközi humanitárius jog megsértését tanúsító, nyilvánosan hozzáférhető dokumentumok – Bizonyító erő – A bizonyítékok szabad mérlegelésének elve
(Az Európai Unió Alapjogi Chartája, 41. cikk; a (KKBP) 2017/2282 és a (KKBP) 2018/202 határozattal módosított 2010/788/KKBP tanácsi határozat, I. és II. melléklet)
(lásd: 132–134., 138. és 139. pont)
8.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – Szempontok – A civil lakosság elnyomása vagy a jogállamiság tiszteletben tartása terén felelősséggel járó funkciók – Értékelési hiba – Hiány
(A (KKBP) 2016/2231, a (KKBP) 2017/2282 és a (KKBP) 2018/202 határozattal módosított 2010/788/KKBP tanácsi határozat, I. és II. melléklet)
(lásd: 145–148. pont)
9.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – A tulajdonhoz való jog korlátozásai – Az arányosság elvének megsértése – Hiány
(EUSZ 3. cikk, (5) bekezdés, 21. cikk, (2) bekezdés, b) és c) pont, és 29. cikk, EUMSZ 215. cikk, (2) bekezdés; az Európai Unió Alapjogi Chartája, 17. cikk (1) bekezdés, és 52. cikk, (1) bekezdés; a (KKBP) 2016/2231, a (KKBP) 2017/2282 és a (KKBP) 2018/202 határozattal módosított 2010/788/KKBP tanácsi határozat. 5. cikk, (1) bekezdés)
(lásd: 153–166. pont)
10.
Európai uniós jog – Elvek – Alapvető jogok – Az ártatlanság vélelme – A Kongói Demokratikus Köztársaságon belüli helyzetre tekintettel egyes személyekkel és szervezetekkel szemben hozott, pénzeszközök befagyasztására vonatkozó határozat – Az említett elvvel való összhang – Feltételek
(Az Európai Unió Alapjogi Chartája, 48. cikk, (1) bekezdés; a (KKBP) 2017/2282 és a (KKBP) 2018/202 határozattal módosított 2010/788/KKBP tanácsi határozat, 5. cikk, (1) bekezdés, és 9. cikk)
(lásd: 169–177. pont)
11.
Jogellenességi kifogás – Terjedelem – Jogi aktusok, amelyek jogellenességére hivatkozni lehet – A megtámadott határozat alapját képező általános jellegű aktus – A megtámadott aktus és a vitatott általános aktus közötti jogi kapcsolat szükségessége – Hiány – Elfogadhatatlanság
(EUMSZ 277. cikk; 2010/788/KKBP tanácsi határozat, 3, cikk, (1) bekezdés, e) pont, és (2) bekezdés, b) pont; 1183/2005 tanácsi rendelet, 2c. cikk, (1) bekezdés, b) pont, és 2a. cikk, (1) bekezdés, e) pont)
(lásd: 181., 182. pont)
12.
Európai Unió – Az intézmények jogi aktusai jogszerűségének bírósági felülvizsgálata – A Kongói Demokratikus Köztársasággal szemben hozott korlátozó intézkedések – A felülvizsgálat terjedelme – Az általános szabályokra korlátozódó felülvizsgálat – A korlátozó intézkedések elfogadásának feltételei – Az emberi jogok súlyos megsértésének vagy a nemzetközi humanitárius jog megsértésének minősülő cselekmények tervezésében, irányításában és elkövetésében való részvétel – Terjedelem – A jogbiztonság elvének a joghatások világos, pontos és előre látható jellegét megkövetelő tiszteletben tartása
(EUSZ 3. cikk, (5) bekezdés, 21. cikk, (2) bekezdés) b) és c) pont; EUMSZ 275. cikk, második bekezdés; 2010/788/KKBP tanácsi határozat, 3. cikk, (1) bekezdés, e) pont, és (2) bekezdés, b) pont; (KKBP) 2016/2231 tanácsi határozat, (3) és (4) preambulumbekezdés; 1183/2005 tanácsi rendelet)
(lásd: 183–193. pont)
Tárgy
A Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról szóló, 2017. december 11‑i (KKBP) 2017/2282 tanácsi határozatnak (HL 2017. L 328., 19. o.), a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat végrehajtásáról szóló, 2018. február 9‑i (KKBP) 2018/202 tanácsi végrehajtási határozatnak (HL 2018. L 38., 19. o.), és a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikkének végrehajtásáról szóló, 2018. február 9‑i (EU) 2018/197 tanácsi végrehajtási rendeletnek (HL 208. L 38., 2. o.) a felperest érintő részében történő megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék Muhindo Akili Mundost kötelezi a költségek viselésére.